[pic] | KOMISIJA EVROPSKIH SKUPNOSTI |

Bruselj, 26.10.2007

SEC(2007) 1454 konč.

PISNI PREDLOG SPREMEMBE št. 2 K PREDHODNEMU PREDLOGU PRORAČUNA ZA LETO 2008

SPLOŠNI IZKAZ PRIHODKOV IZKAZ PRIHODKOV IN ODHODKOV PO ODDELKIH Oddelek III – Komisija

(predložila Komisija)

PISNI PREDLOG SPREMEMBE št. 2 K PREDHODNEMU PREDLOGU PRORAČUNA ZA LETO 2008

SPLOŠNI IZKAZ PRIHODKOV IZKAZ PRIHODKOV IN ODHODKOV PO ODDELKIH Oddelek III – Komisija

Ob upoštevanju:

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], kakor je bila nazadnje spremenjena z Uredbo Sveta (ES, Euratom) št. 1995/2006[2], in zlasti člena 34 Uredbe,

Evropska komisija iz razlogov, navedenih v obrazložitvenem memorandumu, proračunskemu organu predloži pisni predlog spremembe št. 2 k predhodnemu predlogu proračuna za leto 2008.

KAZALO

1. Uvod 4

2. Ohranjanje in upravljanje naravnih virov 5

2.1. Zbirna razpredelnica 5

2.2. Kmetijski odhodki (odhodki, povezani s trgom, in neposredna plačila) 5

2.2.1. Splošen pregled 5

2.2.2. Menjalni tečaj med eurom in dolarjem 5

2.2.3. Podrobna pojasnila 6

2.3. Mednarodni ribiški sporazumi 10

2.4. Spremembe nomenklature in proračunskih opomb 11

ZBIRNA RAZPREDELNICA PO RAZDELKIH FINANČNEGA OKVIRA 12

SPLOŠNI IZKAZ PRIHODKOV

IZKAZ PRIHODKOV IN ODHODKOV PO ODDELKIH

Splošni izkaz prihodkov ter izkaz prihodkov in odhodkov po oddelkih se pošljeta ločeno po sistemu SEI-BUD. Angleška različica splošnega izkaza prihodkov ter izkaza prihodkov in odhodkov po oddelkih je priložena k proračunu za ponazoritev.

1. UVOD

Medinstitucionalni sporazum o proračunski disciplini in dobrem finančnem poslovodenju (Priloga II, črka B)[3] določa, da „če Komisija meni, da je to potrebno, lahko obema vejama proračunskega organa predloži ad hoc pisni predlog spremembe, da se posodobijo zneski, ki so bili podlaga za oceno kmetijskih odhodkov v predhodnem predlogu proračuna (PPP), in/ali da se na podlagi najnovejših razpoložljivih informacij o sporazumih o ribištvu, ki veljajo 1. januarja zadevnega proračunskega leta, popravijo zneski ter njihova razdelitev na proračunska sredstva, vključena v postavke za poslovanje v zvezi z mednarodnimi sporazumi o ribištvu, in proračunska sredstva, vključena v rezervo.“ Ta pisni predlog spremembe mora biti poslan proračunskemu organu do konca oktobra.

Komisija zdaj predstavlja ta priložnostni pisni predlog spremembe (PPS št. 2/2008) k predhodnemu predlogu proračuna (PPP) za leto 2008, ki vsebuje natančno posodobitev ocenjenih potreb glede kmetijskih odhodkov, razčlenjeno po proračunskih vrsticah. PPS poleg spremenljivih tržnih dejavnikov vključuje tudi zakonodajne odločitve, sprejete v kmetijskem sektorju po pripravi PPP, popravljene ocene potreb po neposrednih plačilih, pa tudi vse predloge, ki bodo predvidoma imeli vpliv v prihajajočem proračunskem letu. PPS zajema tudi spremembe v zvezi z mednarodnimi ribiškimi sporazumi.

PPS tako kot sam PPP temelji na potrebah Skupnosti kot celote. Za tržne ukrepe ni na razpolago nobene razčlenitve odobritev po državah članicah. Poleg tega je treba poudariti, da je treba te odobritve razumeti kot napovedi in ne kot ciljne odhodke. Dejanski odhodki bodo odvisni zlasti od dejanskih tržnih razmer, dejanskega menjalnega tečaja med eurom in dolarjem ter poteka plačil držav članic. Ker so to obvezni odhodki, bodo obvezna plačila držav članic v skladu s predpisi – in v mejah iz finančnega okvira – v celoti povrnjena ne glede na njihov znesek.

V skladu z Uredbo Sveta št. 1290/2005 o financiranju skupne kmetijske politike temelji uporabljeni menjalni tečaj med eurom in dolarjem na srednjem tečaju, ki je veljal med 1. julijem in 30. septembrom 2007. Ta znaša 1,37 (1 EUR = 1,37 USD) in zaradi tega se potrebe v primerjavi s PPP povečajo za približno 17 milijonov EUR.

Zaradi jasnosti in preglednosti so posodobljene nekatere proračunske opombe.

Skupne odobritve za razdelek 2 so ocenjene na 55 305,5 milijona EUR, tako da ostane do ustrezne zgornje meje finančnega okvira razlika v višini 3 494,5 milijona EUR v odobritvah za prevzem obveznosti.

Odobritve za kmetijske odhodke (vključno z odhodki na področju veterine in ribištva, financiranimi v okviru EKJS) znašajo 41 166,5 milijona EUR, kar pomeni v primerjavi s PPP 2008 zmanjšanje za 1 332,5 milijona EUR.

Sprememba za mednarodne ribiške sporazume se nanaša na nadomestila za dodatne ulove v zvezi s partnerskima sporazumoma na področju ribištva z Grenlandijo in Gvinejo. Predlagane spremembe ne spreminjajo skupnega zneska, predvidenega za ribiške sporazume.

2. OHRANJANJE IN UPRAVLJANJE NARAVNIH VIROV

2.1. Zbirna razpredelnica

PPP 2008 | PPS 2/2008 | Razlika |

v mio EUR | (a) | (b) | (c)=(b)–(a) |

OPO | OP | OPO | OP | OPO | OP |

Razdelek 2 – Skupne odobritve | 56 275,8 | 54 770,5 | 55 305,5 | 53 439,2 | –970,3 | –1 331,3 |

Finančni okvir | 58 800 | 58 800 | - |

Razlika do zgornje meje | 2 524,2 | 3 494,5 | 970,3 |

Od tega: |

Kmetijski odhodki (odhodki, povezani s trgom, in neposredna plačila)[4] | 42 499,0 | 42 447,1 | 41 166,5 | 41 115,6 | –1 332,5 | –1 331,5 |

Razvoj podeželja | 12 570,7 | 11 382,9 | 12 932,7 | 11 382,9 | 362,0 | – |

Mednarodni ribiški sporazumi | 193,2 | 195,2 | 193,2 | 195,2 | 0 | 0 |

od tega: – „Operativna vrstica“ | 154,4 | 156,4 | 155,1 | 157,1 | 0,7 | 0,7 |

– „Rezerva“ | 38,8 | 38,8 | 38,1 | 38,1 | –0,7 | –0,7 |

2.2. Kmetijski odhodki (odhodki, povezani s trgom, in neposredna plačila)

2.2.1. Splošen pregled

Namen PPS št. 2/2008 je zagotoviti, da kmetijski proračun temelji na najnovejših gospodarskih podatkih in zakonodajnem okviru. Do septembra ima Komisija na razpolago prve napovedi ravni proizvodnje (letina) za leto 2007, kar je podlaga za kakršno koli zanesljivo oceno proračunskih potreb za leto 2008.

Tako kot v preteklosti je Komisija skrbno pregledala vse svoje ocene kmetijskih odhodkov za vsako proračunsko vrstico posebej. Ta PPS upošteva tržne dejavnike in vključuje tudi vse zakonodajne odločitve, sprejete v kmetijskem sektorju po pripravi PPP, pa tudi vse predloge.

Skupne odobritve za kmetijske odhodke (EKJS)[5] znašajo 41 166,5 milijona EUR in so nižje od ocenjenih v PPP za leto 2008 (–1 332,5 milijona EUR). Ti prihranki izhajajo iz navzdol popravljenih potreb za intervencije na kmetijskih trgih (poglavje 05 02: –659 milijonov EUR) zaradi bolj optimistične napovedi glede razmer na kmetijskih trgih, nadalje izhajajo iz prerazporeditve v višini 362 milijonov EUR iz vrstice za neposredne pomoči v vrstico za razvoj podeželja zaradi prostovoljne modulacije, za katero je zaprosilo Združeno kraljestvo, ter nazadnje iz navzgor popravljenih namenskih prejemkov, ki izhajajo iz dodatne dajatve na mleko (+64 milijonov EUR) in dodatnih prihodkov, prenesenih iz leta 2007 (+248 milijonov EUR).

2.2.2. Menjalni tečaj med eurom in dolarjem

V skladu s členom 21 Uredbe Sveta (ES) št. 1290/2005 o financiranju skupne kmetijske politike se za pisni predlog spremembe uporabi srednji menjalni tečaj med eurom in dolarjem v zadnjem trimesečju. Za ta pisni predlog spremembe to pomeni obdobje med 1. julijem in 30. septembrom 2007. Povprečni zabeleženi menjalni tečaj znaša 1 EUR = 1,37 USD in je višji od tistega, ki je bil uporabljen za predhodni predlog proračuna (1 EUR = 1,31 USD). Zaradi te spremembe tečaja se potrebe povečajo za približno 17 milijonov EUR (6 milijonov EUR za tržne ukrepe za žita, 11 milijonov EUR za nadomestila za sladkor).

2.2.3. Podrobna pojasnila

05 02 Intervencije na kmetijskih trgih (odobritve: –971 milijonov EUR)

odobritve v predhodnem predlogu proračuna: 5 003 milijoni EUR

odobritve po pisnem predlogu spremembe: 4 032 milijonov EUR

Ugodne napovedi za večino kmetijskih trgov so razlog za zmanjšanje odobritev (–971 milijonov EUR), zlasti za žita (–288 milijonov EUR), nadomestila za proizvode, ki niso navedeni v Prilogi I (–48 milijonov EUR), ter mleko in mlečne izdelke (–239 milijonov EUR). Treba je omeniti tudi zmanjšanje odobritev za sadje in zelenjavo (–597 milijonov EUR), ki odraža navzdol popravljene potrebe po plačilih operativnim skladom za organizacije potrošnikov in za proizvodno pomoč za izdelke iz predelanega paradižnika (–161 milijonov EUR) ter nadaljnje zmanjšanje za 467 milijonov EUR, ki izhaja iz dodelitve tega zneska namenskih prihodkov temu členu.

Po drugi strani se v več sektorjih odobritve povečajo . Za sladkor se proračunske odobritve povečajo s 441 milijonov EUR na 576 milijonov EUR (+135 milijonov EUR). Zlasti izvozna nadomestila porabijo več denarja, kot je bilo predvideno v PPP 2008, saj so bile napovedi cen svetovnih trgov popravljene navzdol, spremenil pa se je tudi menjalni tečaj med eurom in dolarjem. Za vinski sektor se porabi 35 milijonov EUR več odobritev, v glavnem zaradi prerazporeditve odhodkov, prvotno predvidene za leto 2007, v proračun za leto 2008, ki je sledila revidiranim razporedom plačil držav članic, zlasti za ukrepe, povezane z destilacijo in trajno opustitvijo območij z vinsko trto. Poleg tega so bile odobritve popravljene navzgor za programe za živila (+6 milijonov EUR), spodbujevalne ukrepe (+7 milijonov EUR), POSEI (+7 milijonov EUR), goveje in telečje meso (+4 milijone EUR) ter za jajca in perutninsko meso (+9 milijonov EUR).

V spodnjih pojasnilih so razložene glavne razlike med odobritvami za nekatere sektorje v PPP in tistimi v PPS.

05 02 01 – Žita (odobritve: –288 milijonov EUR)

odobritve v predhodnem predlogu proračuna: 279 milijonov EUR

odobritve po pisnem predlogu spremembe: –9 milijonov EUR

Izrazito zmanjšanje proračunskih odobritev za žita je povzročil trajni razvoj trga, kot ga še ni bilo, ki se je začel v letu 2007 in se krepil od začetka tržnega leta 2007/2008. Najpomembnejše je zmanjšanje za intervencijsko skladiščenje žit (–213 milijonov EUR). Po pričakovanjih bo v tržnem letu 2007/2008 svetovna potrošnja presegla proizvodnjo, zaradi česar se bodo svetovne zaloge zmanjšale, cene žita pa bodo rekordno visoke. Zaradi posebnih podnebnih razmer in v nasprotju s predhodnimi pričakovanji je proizvodnja žita v EU v letu 2007/2008 popravljena navzdol za 25 milijonov ton. Intervencijski nakupi žita niso predvideni, preostale intervencijske zaloge pšenice in koruze pa bodo prodane na notranjem trgu po visokih cenah. Zaradi tega in nizkih začetnih zalog na začetku tržnega leta 2007/2008 se bodo intervencijske zaloge zmanjšale na nič. Intervencijska prodaja po cenah, ki bodo precej nad odkupno ceno, bo prinesla celo prihodek v višini 88 milijonov EUR od intervencijskega skladiščenja žit.

Posledica posebnih tržnih razmer je prav tako zmanjšanje odobritev za izvozna nadomestila za žita (–45 milijonov EUR). Po pričakovanjih se nadomestil za osnovna žita med tržnim letom 2007/2008 ne bo izplačevalo, za predelane proizvode in krompirjev škrob pa je predvideno omejeno število izvoznih nadomestil za 10 oziroma 7 milijonov EUR.

Kot že navedeno, se zaradi krepitve eura porabi 6 milijonov EUR v sektorju žit.

Spodnja razpredelnica prikazuje sedanje stanje intervencijskih zalog žit v primerjavi s stanjem v PPP.

PPP (v mio t) | PPS (v mio t) |

Začetne zaloge Nakupi Prodaje Končne zaloge Povprečne zaloge | 4,3 3,5 2,4 5,4 5,9 | 1,3 0 1,3 0 0,2 |

Na podlagi najnovejših podatkov o izvrševanju proračuna za leto 2007 se pričakuje, da se bodo proizvodna nadomestila za škrob zmanjšala za 30 milijonov EUR v primerjavi s PPP za leto 2008.

05 02 05 – Sladkor (odobritve: +135 milijonov EUR)

odobritve v predhodnem predlogu proračuna: 441 milijonov EUR

odobritve po pisnem predlogu spremembe: 576 milijonov EUR

Odobritve za sektor sladkorja se povečajo s 441 milijonov EUR v PPP na 576 milijonov EUR v PPS. Neto povišanje je posledica več vzrokov, povezanih s trgom, v času, ko je v sektorju sladkorja še naprej prisotno neravnovesje.

Povečanje za izvozna nadomestila (+279 milijonov EUR) je posledica padca svetovnih tržnih cen za sladkor in visokega menjalnega tečaja med eurom in dolarjem. Poleg tega se v primerjavi s PPP povečajo zamude pri plačilih za nadomestila v tržnem letu 2006/2007, del nadomestil za navedeno tržno leto bo tako bremenil proračun za leto 2008.

Skladiščenje sladkorja (–144 milijonov EUR): v predpostavki PPP ni bilo predvidenega gibanja zalog, predvidena količina belega sladkorja pa je znašala nič ton na dan 1. oktobra 2007. Trenutne statistike kažejo, da je v začetku obdobja na zalogi 638,1 tisoč ton, domneva pa se, da bo večina tega sladkorja prodana med tržnim letom. Te prodaje bodo ustvarile nekaj prihodka, kar pojasnjuje predlagane negativne odobritve.

05 02 08 – Sadje in zelenjava (odobritve: –597 milijonov EUR)

odobritve v predhodnem predlogu proračuna: 1 325 milijonov EUR

odobritve po pisnem predlogu spremembe: 728 milijonov EUR

Napovedane potrebe za sadje in zelenjavo se v primerjavi s PPP zmanjšajo za 130 milijonov EUR. Vendar se ta znesek zmanjša še za dodatnih 467 milijonov EUR, financiranih iz namenskih prejemkov, kar prinaša v PPS št. 2/2008 skupno zmanjšanje za 597 milijonov EUR.

Glavni razlog zmanjšanja potreb je nekaj prihrankov, povezanih z vrstico 05 02 08 03 – Operativni skladi za organizacije potrošnikov , pri kateri najnovejši podatki držav članic nakazujejo na zmanjšanje potreb v višini 123 milijonov EUR.

Odobritve za vrstico 05 02 08 06 – Pomoč za izdelavo predelanih proizvodov iz paradižnika prav tako nakazuje zmanjšanje zaradi zmanjšanja količin, predvidenih za predelavo (z 10,3 milijona ton v PPP na 9 milijonov ton v PPS).

Ti prihranki se delno poravnajo z manjšim povečanjem odobritev, zlasti zaradi zapoznelih plačil, ki niso bila predvidena v PPP, za vrstici 05 02 08 01 – Izvozna nadomestila za sadje in zelenjavo in 05 02 08 02 – Odškodnina za umike in odkup .

05 02 09 – Proizvodi sektorja za pridelavo grozdja (odobritve: + 35 milijonov EUR)

odobritve v predhodnem predlogu proračuna: 1 377 milijonov EUR

odobritve po pisnem predlogu spremembe: 1 412 milijonov EUR

V primerjavi s PPP za leto 2008 je posodobljena ocena odobritev višja za destilacijo vina (+14 milijonov EUR) in ukrepe, povezane s trajno opustitvijo območij z vinsko trto (+30 milijonov EUR). Dodatne odobritve za destilacijo so v glavnem posledica prostovoljne destilacije vina v pitni alkohol, pri kateri so nekatere države članice zaprosile za podaljšanje obdobja predelave zaradi omejenih zmogljivosti za destilacijo. Zaradi tega se bo del odhodkov, prvotno predviden za proračun za leto 2007, financiral iz proračuna za leto 2008. Na podlagi posodobljenih podatkov držav članic se bo v letu 2008 za trajno opustitev izplačal višji odstotek od prvotno predvidenega v PPP. Po drugi strani pa bodo po pričakovanjih izvozna nadomestila in ukrepi, povezani s skladiščenjem alkohola, stali manj, kot je bilo prvotno pričakovano (izvozna nadomestila: –8 milijonov EUR; skladiščenje alkohola: –1 milijon EUR).

05 02 11 04 – POSEI (brez neposrednih pomoči in FISH 11 02 03) (odobritve: +7 milijonov EUR)

odobritve v predhodnem predlogu proračuna: 213 milijonov EUR

odobritve po pisnem predlogu spremembe: 220 milijonov EUR

Povečanje v tej proračunski vrstici (+7 milijonov EUR) je posledica povečanih odobritev za posebno ureditev o dobavi za Kanarske otoke, ki je bila spremenjena na podlagi najnovejših podatkov o izvrševanju proračuna za leto 2007. To proračunsko vrstico je treba obravnavati v povezavi s proračunsko vrstico 05 03 02 50, pri kateri je natančno ločevanje med odhodki, povezanimi s trgom, in neposrednimi pomočmi privedlo do prerazporeditve 4 milijonov EUR iz vrstice za neposredne pomoči (05 03 02 50) v proračunsko vrstico za odhodke, povezane s trgom (05 02 11 04).

05 02 12 – Mleko in mlečni izdelki (odobritve: –239 milijonov EUR)

odobritve v predhodnem predlogu proračuna: 406 milijonov EUR

odobritve po pisnem predlogu spremembe: 167 milijonov EUR

Posodobljene tržne napovedi za sektor mleka in mlečnih izdelkov še vedno potrjujejo analizo iz PPP za leto 2008, ki prikazuje dobre tržne možnosti za mlečne izdelke. Zlasti visoke cene za skoraj vse mlečne izdelke, in sicer na notranjem trgu in na svetovnih trgih, omogočajo zmanjšanje ravni izvoznih nadomestil (–249 milijonov EUR) na nič. Po drugi strani bodo odhodki za ukrepe, povezane z intervencijskim skladiščenjem maslene maščobe (+7 milijonov EUR) in mleka za šole (+3 milijoni EUR), predvidoma nekoliko višji. Za mleko za šole je Svet sklenil uskladiti stopnjo pomoči in razširiti paleto izdelkov.

05 02 13 – Goveje in telečje meso (odobritve: +4 milijoni EUR)

odobritve v predhodnem predlogu proračuna: 57 milijonov EUR

odobritve po pisnem predlogu spremembe: 61 milijonov EUR

Za tržne razmere v sektorju govejega in telečjega mesa v EU so še naprej značilni vztrajno povpraševanje in dobre cene, kar še dodatno zmanjšuje odobritve za izvozna nadomestila (–7 milijonov EUR). Na drugi strani so bili na podlagi najnovejših podatkov o porabi sredstev v primerjavi s PPP za leto 2008 ugotovljeni dodatni odhodki (+11 milijonov EUR) pri proračunski postavki, namenjeni financiranju izrednih ukrepov podpore („Ukrepi iz sheme za govedo, starejše od 30 mesecev“ ter „Ukrepi iz sheme za odstranitev starejšega goveda“ v zvezi z BSE).

05 02 15 – Prašičje meso, jajca in perutninsko meso ter čebelarski in drugi živalski izdelki (odobritve: +9 milijonov EUR)

odobritve v predhodnem predlogu proračuna: 140 milijonov EUR

odobritve po pisnem predlogu spremembe: 149 milijonov EUR

PPS predlaga v primerjavi s PPP za leto 2008 dodatne odhodke za izvozna nadomestila za jajca (+1 milijon EUR) in perutninsko mesto (+8 milijonov EUR), kar odraža najnovejše stanje glede zneskov nadomestil.

05 03 Neposredne pomoči (odobritve: –381 milijonov EUR)

odobritve v predhodnem predlogu proračuna: 37 213 milijonov EUR

odobritve po pisnem predlogu spremembe: 36 832 milijonov EUR

Odobritve za to poglavje so popravljene navzdol za 381 milijonov EUR. Napovedane potrebe vseeno ostajajo približno na ravni PPP. Popravek navzdol je v glavnem posledica prostovoljne modulacije (362 milijonov EUR), ki je bil prenesen na razvoj podeželja, zaradi česar se posledično za enak znesek povečajo odobritve za prevzem obveznosti za člen 05 04 05.

05 03 01 – Ločene neposredne pomoči (odobritve: –376 milijonov EUR)

odobritve v predhodnem predlogu proračuna: 30 870 milijonov EUR

odobritve po pisnem predlogu spremembe: 30 494 milijonov EUR

Za shemo enotnega plačila (SEP) je bilo v PPP za leto 2008 predvideno, da države članice izvršijo proračun do zgornje meje v višini 99 % in ta predpostavka se ohrani. Zato je bila izvedena samo prerazporeditev v proračunsko vrstico 05 03 02 51 (glej opombe POSEI) in (po modulaciji) odštel se je znesek v višini 358,6 milijona EUR zaradi prostovoljne modulacije, ki jo uporablja Združeno kraljestvo. Za shemo enotnega plačila na površino (SEPP) se je zmanjšala letna finančna pomoč[6] (–7 milijonov EUR) za zneske plačil za sladkor (iz člena 143ba Uredbe (ES) št. 1782/2003) za Romunijo in Češko. Ti zneski so bili prerazporejeni v proračunsko vrstico 05 03 01 03.

Posledično popravljena potreba znaša 31 964 milijonov EUR; ob upoštevanju pričakovanega prispevka namenskih prejemkov v tej vrstici (1 470 milijonov EUR) znašajo odobritve za ta člen 30 494 milijonov EUR.

05 03 02 – Druge neposredne pomoči (odobritve: –5 milijonov EUR)

odobritve v predhodnem predlogu proračuna: 5 780 milijonov EUR

odobritve po pisnem predlogu spremembe: 5 775 milijonov EUR

Zahtevane odobritve kažejo nekaj prihrankov (–5 milijonov EUR), ki so posledica neznatnih povečanj in prihrankov.

Prihranki so zlasti predvideni za vrstici 05 03 02 40 – Pomoč na površino za bombaž (–6 milijonov EUR) in 05 03 02 25 – Premije za stročnice (–5 milijonov EUR).

POSEI – Podporni programi Skupnosti – proračunska vrstica 05 03 02 50 – glej opombe k vrstici 05 02 11 04

Odobritve za proračunsko vrstico 05 03 02 51 – POSEI — Druge neposredne pomoči in prejšnji režimi se povečajo za 19 milijonov EUR, saj je Portugalska iz SEP izključila plačila za mleko na Azorih. Zato to ni dejansko povečanje, ampak prerazporeditev iz sheme enotnega plačila na „Druge neposredne pomoči v okviru Posei“ (05 03 02 51).

05 04 05 – Razvoj podeželja (odobritve: +362 milijonov EUR)

odobritve v predhodnem predlogu proračuna: 12 565 milijonov EUR

odobritve po pisnem predlogu spremembe: 12 927 milijonov EUR

Povečanje odobritev za prevzem obveznosti (+362 milijonov EUR) je posledica prostovoljne modulacije, za katero je zaprosilo Združeno kraljestvo v skladu z Uredbo Sveta (ES) št. 378/2007.

2.3. Mednarodni ribiški sporazumi

Komisija predlaga naslednjo spremembo PPP 2008:

Proračunski člen 11 03 01 – Mednarodni ribiški sporazumi: 155,1 milijona EUR za odobritve za prevzem obveznosti in 157,1 milijona EUR za odobritve plačil za sporazume, ki bodo začeli veljati do 1. januarja 2008 (+0,7 milijona EUR v primerjavi s 154,4 milijona EUR za obveznosti in 156,4 milijona EUR za plačila v PPP za leto 2008).

Proračunska postavka 40 02 41 02 – Diferencirana sredstva (obvezni odhodki) v poglavju 40 02 – Rezerve za finančne intervencije: 38,1 milijona EUR v odobritvah za prevzem obveznosti in odobritvah plačil za mednarodne ribiške sporazume (–0,7 milijona EUR v primerjavi z 38,8 milijona EUR v PPP za leto 2008).

Neto skupni finančni vpliv te transakcije je nič. Sprememba se nanaša na plačila nadomestil za dodatne ulove, ki so bila popravljena navzgor za Sporazum z Grenlandijo (+1,5 milijona EUR) in navzdol za Sporazum z Gvinejo (–0,8 milijona EUR).

2.4. Spremembe nomenklature in proračunskih opomb

Odhodki |

Proračunska vrstica | Ukrep | Odobritve v PPS 2/2008 |

Obveznosti | Plačila |

05 02 16 Sklad za prestrukturiranje industrije sladkorja | Delitev na: |

05 02 16 01 Sklad za prestrukturiranje industrije sladkorja | p.m. | p.m. |

05 02 16 02 Potrditev obračunov v zvezi s Skladom za prestrukturiranje industrije sladkorja | p.m. | p.m. |

Prihodki |

6 8 0 3 Potrditev obračunov v zvezi z začasnim skladom za prestrukturiranje – Namenski prejemki | Nova vrstica | p.m. |

Poleg teh sprememb v nomenklaturi so nove in/ali so bile posodobljene naslednje proračunske opombe:

Poglavje 05 02 – Intervencije na kmetijskih trgih (zneski za namenske prihodke)

Poglavje 05 03 – Neposredne pomoči (zneski za namenske prihodke)

Postavka 05 02 16 01 – Sklad za prestrukturiranje industrije sladkorja (nova postavka)

Postavka 05 02 16 02 – Potrditev obračunov v zvezi s Skladom za prestrukturiranje industrije sladkorja (nova postavka)

Postavka 05 03 02 51 – POSEI – Druge neposredne pomoči in prejšnji režimi

Postavka 05 04 05 01 – Programi za razvoj podeželja

Člen 11 03 01 – Mednarodni ribiški sporazumi (samo razpredelnica)

Postavka 6 7 0 1 – Potrditev obračunov EKJS – Namenski prejemki (zneski za namenske prejemke)

Postavka 6 7 0 2 – Nepravilnosti v zvezi z EKJS – Namenski prejemki (zneski za namenske prejemke)

Postavka 6 7 0 3 – Dodatna dajatev od proizvajalcev mleka – Namenski prejemki (zneski za namenske prejemke)

Postavka 6 8 0 1 – Začasni zneski za prestrukturiranje – Namenski prejemki (zneski za namenske prejemke)

Postavka 6 8 0 2 – Nepravilnosti v zvezi z začasnim skladom za prestrukturiranje – Namenski prejemki (zneski za namenske prejemke)

Postavka 6 8 0 3 – Potrditev obračunov v zvezi z začasnim skladom za prestrukturiranje – Namenski prejemki (nova postavka)

ZBIRNA RAZPREDELNICA PO RAZDELKIH FINANČNEGA OKVIRA

Finančni okvir Razdelek/podrazdelek | Finančni okvir 2008 | PPP 2008 + PPS 1/2008 | PPS 2/2008 | PPP 2008 + PPS 1+2/2008 |

|OPO |OP |OPO |OP |OPO |OP |OPO |OP | | 1. TRAJNOSTNA RAST [7]:

| | | | | | | | | | 1a. Konkurenčnost za rast in zaposlovanje |9 847 000 000 | |10 270 429 000 |9 538 679 600 | | |10 270 429 000 |9 538 679 600 | |1b. Kohezija za rast in zaposlovanje |46 889 000 000 | |46 877 941 445 |40 622 714 507 | | |46 877 941 445 |40 622 714 507 | | Skupaj | 56 736 000 000 | |57 148 370 445 | 50 161 394 107 | | |57 148 370 445 | 50 161 394 107 | | Razpoložljiva razlika | | |87 629 555 | | | |87 629 555 | | | 2. OHRANJANJE IN UPRAVLJANJE NARAVNIH VIROV | | | | | | | | | | Od tega odhodki, povezani s trgom, in neposredna plačila |46 217 000 000 | |42 498 990 000 |42 447 050 500 |–1 332 500 000 |–1 331 450 000 |41 166 490 000 |41 115 600 500 | | Skupaj | 58 800 000 000 | |56 275 831 496 | 54 770 478 053 | –970 350 000 | –1 331 300 000 | 55 305 481 496 | 53 439 178 053 | | Razpoložljiva razlika | | |2 524 168 504 | | | |3 494 518 504 | | | 3. DRŽAVLJANSTVO, SVOBODA, VARNOST IN PRAVICA | | | | | | | | | | 3a. Svoboda, varnost in pravica |747 000 000 | |691 034 000 |496 446 000 | | |691 034 000 |496 446 000 | |3b. Državljanstvo |615 000 000 | |598 493 000 |694 383 006 | | |598 493 000 |694 383 006 | | Skupaj | 1 362 000 000 | |1 289 527 000 | 1 190 829 006 | | |1 289 527 000 | 1 190 829 006 | | Razpoložljiva razlika | | |72 473 000 | | | |72 473 000 | | | 4. EU KOT GLOBALNI PARTNER[8]

|7 002 000 000 | | 7 173 414 000 | 8 061 743 400 | | |7 173 414 000 | 8 061 743 400 | | Razpoložljiva razlika | | | 67 804 000 | | | | 67 804 000 | | | 5. UPRAVA[9]

|7 380 000 000 | |7 286 417 754 | 7 286 977 754 | | |7 286 417 754 | 7 286 977 754 | | Razpoložljiva razlika | | | 170 582 246 | | | | 170 582 246 | | | 6. NADOMESTILA | 207 000 000 | |206 636 292 | 206 636 292 | | |206 636 292 | 206 636 292 | | Razpoložljiva razlika | | |363 708 | | | |363 708 | | | SKUPAJ | 131 487 000 000 | 129 481 000 000 | 129 380 196 987 | 121 678 058 612 |–970 350 000 |–1 331 300 000 | 128 409 846 987 | 120 346 758 612 | | Razpoložljiva razlika | | |2 923 021 013 | 8 119 159 388 | | |3 893 371 013 | 9 450 459 388 | |

[1] UL L 248, 16.9.2002, str. 1.

[2] UL L 390, 30.12.2006, str. 1.

[3] UL C 139, 14.6.2006, str. 1.

[4] Odhodki Evropskega kmetijskega jamstvenega sklada (EKJS), vključno s 30 milijoni EUR v okviru naslova 11 Ribištvo in pomorske zadeve ter 274 milijoni EUR v okviru naslova 17 Zdravje in varstvo potrošnikov.

[5] Odhodki Evropskega kmetijskega jamstvenega sklada (EKJS).

[6] Prilogi IV in V Uredbe Komisije (ES) št. 552/2007 z dne 22. maja 2007.

[7] Pri razliki v razdelku 1 (podrazdelek 1a) se ne upoštevajo odobritve, povezane z Evropskim skladom za prilagoditev globalizaciji (500 milijonov EUR).

[8] Pri razpoložljivi razliki v razdelku 4 v letu 2008 se ne upoštevajo odobritve, povezane z rezervo za nujno pomoč (239,2 milijona EUR).

[9] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 77 milijonov EUR pri prispevkih osebja za pokojninsko shemo.